钦定古今图书集成/明伦汇编/人事典/第087卷 > 申鉴 > 《卧病》张籍
## 钦定古今图书集成/明伦汇编/人事典/第087卷 > 申鉴 > 《卧病》张籍

身病多思虑，亦读《神农经》。空堂留灯烛，四壁青荧荧。
羁旅随人欢，贫贱还自轻。今来问良医，乃知病所生。
僮仆各忧愁，杵臼无停声。见我形憔悴，劝药语丁宁。
春雨枕席冷，窗前新禽鸣。开门起无力，遥爱鸡犬行。
服药察耳目，渐如醉者醒。顾非达性命，犹为忧患生。